Anu Aun

**Anu Aun** (sündinud 14. veebruaril 1980 Pärnus) on eesti filmirežissöör ja stsenarist.

Tema filmiloomingu hulka kuuluvad lühimängufilm "Vahetus", mängufilm "Polaarpoiss" ja koguperefilm "Eia jõulud Tondikakul".

## Haridus
Aun on lõpetanud 1998. aastal Tallinna Inglise Kolledži ning 2002. aastal Tallinna Pedagoogikaülikooli kultuuriteaduskonna bakalaureusekraadiga telerežii erialal ja nüüdistantsu lisaerialal. Aastatel 2002–2005 õppis ta Tallinna Ülikooli kultuuriteaduskonnas Jüri Sillarti käe all filmirežii erialal.

## Töökäik
Õpingute kõrvalt töötas Aun telerežissöörina. 2005. aastal asutas ta koos filmieriala kursusekaaslaste Priit Pääsukese ja Margo Siimoniga filmistuudio Luxfilm, kus ta on režissööri, produtsendi ja stsenaristina teinud nii dokumentaal- kui ka lühimängufilme.

Anu Aun kuulub alates 2006. aastast Eesti Audiovisuaalautorite Liitu, 2007. aastast Eesti Kinoliitu ja 2012. aastast Eesti Dokumentalistide Gildi. Ta on olnud aastatel 2009–2010 noorte filmitegijate võrgustiku Nisi Masa juhatuse liige ja 2009–2011 Nisi Masa Estonia president. 2012. aastast on ta ka ühenduse European Women's Audiovisual Network liige.

## Looming
Anu Auna lühimängufilmi "Vahetus" võib pidada seni rahvusvaheliselt edukaimaks Eesti lühimängufilmiks. "Vahetus" on linastunud rohkem kui 70 rahvusvahelise filmifestivali programmis, sealhulgas Clermont-Ferrandi, Tampere, Montréali, Shanghai, Grimstadi ja Cinefiesta festivalil, ning võitnud 17 auhinda. Eesti Rahvuskultuuri Fond tunnistas "Vahetuse" kultuuriaasta parimaks debüüdiks ja Eesti Kinoliit XII Eesti Filmipäevade aastapreemia vääriliseks.

"Polaarpoiss" on Auna esimene täispikk mängufilm, mille loomiseks pälvis ta Itaalia TorinoFilmLab stsenaariumiarendusprogrammi Script & Pitch stipendiumi ja Saksamaa Nipkowi residentuuristipendiumi. "Polaarpoiss" esilinastus Mannheim-Heidelbergi rahvusvahelise filmifestivali võistlusprogrammis. Filmikonkursi "Eesti Vabariik 100" raames jõudis 2018. aastal vaatajateni Anu Auna koguperefilm "Eia jõulud Tondikakul" ja 2019. aastal dokumentaalfilm "Vetelkõndija" luuletaja Kristiina Ehinist.

### Filmid
* 2001 – dokumentaalfilm "Heades kätes", toimetaja ja režissöör
* 2002 – dokumentaalfilm "Nimed marmortahvli taga", režissöör
* 2003 – lühimängufilm "Liivakellade parandaja", režissöör ja stsenarist
* 2006 – portreefilm "Lutsepa lugu", produtsent, stsenarist ja režissöör 
* 2007 – dokumentaalfilm "Savikodu" sarjast "Eesti lood", režissöör ja stsenarist
* 2007 – lühimängufilm "Indigo tuba", produtsent ja režissöör 
* 2010 – lühimängufilm "Vahetus", režissöör ja stsenarist
* 2011 – dokumentaalfilm "Keelatud vili" sarjast "Eesti lood", režissöör ja stsenarist
* 2012 – dokumentaalfilm "Südamest skaut", režissöör ja produtsent
* 2014 – dokumentaalfilm "Looduslaps" sarjast "Eesti lood", režissöör, produtsent ja stsenarist
* 2016 – mängufilm "Polaarpoiss", režissöör ja stsenarist
* 2018 – mängufilm "Eia jõulud Tondikakul", režissöör ja stsenarist
* 2019 – dokumentaalfilm "Tõnis Mägi. Vaikus valguses", toimetaja ja stsenaariumi toimetaja
* 2022 – dokumentaalfilm "Vetelkõndija", režissöör ja produtsent

## Tunnustus
* 2010 – kultuuriaasta parim debüüt
* 2010 – Eesti Kinoliit, XII Eesti Filmipäevade aastapreemia
* 2018 – Eesti Kultuurkapitali audiovisuaalse kunsti sihtkapitali aastapreemia (filmi eriauhind sooja ja südamliku filmi "Eia jõulud Tondikakul" eest)
* 2020 – Nukitsa konkurss, 2. koht illustratsioonide eest ("Eia seiklus Tondikakul")
* 2020 – stipendium "Ela ja sära"

### Festivaliauhinnad
* 2010 – Thessaloniki International Short Film Festival, Kreeka – Silmapaistva Kinokunsti Saavutuse auhind
* 2010 – First Step Film Fest, Albaania – parima režissööri auhind
* 2011 – 10th Rome Independent Film Festival, Itaalia – parim välismaine lühifilm
* 2011 – "One Shot" International Short Film Festival, Armeenia – eripreemia
* 2011 – 34th Norwegian Short Film Festival, Norra – äramärgitud teos
* 2011 – 5th SHORTini Film Festival, Itaalia – parim lühifilm
* 2011 – Cinefiesta International Film Festival, Puerto Rico – I preemia
* 2011 – 17th Aye-Aye Film Festival, Prantsusmaa – žürii eripreemia
* 2011 – 7th Paris Courts Devant Film Festival, Prantsusmaa – parim välismaine lühifilm
* 2011 – 6th ŽubrOFFka International Short Film Festival, Poola – II preemia
* 2011 – 5th Guanajuato International Film Festival. Speak Out Against Domestic Violence Short Film  Competition, Mehhiko – parim välismaine lühifilm
* 2012 – 20th Euroshorts Film Festival, Poola – peaauhind
* 2012 – 28th European Film festival of Lille, Prantsusmaa – pressiauhind
* 2012 – 4th Malta Short Film Festival, Malta – parim montaaž
* 2012 – 4th Malta Short Film Festival, Malta – rahvusvahelise žürii eripreemia

#### Nominatsioonid
* 2010 – "Vahetus" – Eesti Filmiajakirjanike Ühingu aasta filmi auhinna nominatsioon
* 2016 – "Polaarpoiss" – Eesti Filmiajakirjanike Ühingu aasta filmi auhinna nominatsioon
* 2016 – "Polaarpoiss" – nominatsioonid Mannheim-Heidelberg International Film Festivalil: publikupreemia, uustulnuka auhind Grand Newcomer
* 2016 – "Polaarpoiss" – nominatsioonid Cairo International Film Festivalil: The Golden Pyramid for best Film, The Silver Pyramid for Best Director, The Bronze Pyramid for First or second Work
* 2017 – "Polaarpoiss" – Eesti Filmi- ja Teleauhinna nominatsioonid kaheksas kategoorias: parim mängufilm, režissöör, nais- ja meesnäitleja, operaator, helirežissöör, kunstnik ja monteerija. Kunstnik Jaagup Roomet võitis 2017. aastal EFTA parima filmikunstniku auhinna filmiga "Polaarpoiss".

## Viited

## Välislingid
*